b'\n_START_ARTICLE_\nKyl\xc3\xa4leski\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nLinnun pituus on 11\xe2\x80\x9312 cm. Koiraan h\xc3\xb6yhenpuku on musta, tukeva siemensy\xc3\xb6j\xc3\xa4n nokka on luunvalkoinen ja koivet ovat punaiset. Naaras on ruskea ja muistuttaa punajalkaista varpusnaarasta. Nuori lintu muistuttaa naarasta v\xc3\xa4ritykselt\xc3\xa4\xc3\xa4n, ollen kuitenkin hieman vaaleampi, ja silt\xc3\xa4 puuttuu vaalea silm\xc3\xa4kulmanjuova. Laulu esitet\xc3\xa4\xc3\xa4n korkealta paikalta ja siin\xc3\xa4 esiintyy kyl\xc3\xa4lesken p\xc3\xa4\xc3\xa4is\xc3\xa4nt\xc3\xa4lajin ruusupeipon (Lagonosticta senegala) laulunosia.\n_START_SECTION_\nEsiintyminen\n_START_PARAGRAPH_\nKyl\xc3\xa4leski el\xc3\xa4\xc3\xa4 Saharan etel\xc3\xa4puolisessa Afrikassa noin 10 miljoonan neli\xc3\xb6kilometrin suuruisella alueella. Laji on paikkalintu ja sen kanta on elinvoimainen.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nKyl\xc3\xa4leski on kulttuuriseuralainen, joka el\xc3\xa4\xc3\xa4 kylien ja taajamien liepeill\xc3\xa4 sek\xc3\xa4 savanneilla ja avoimilla ruohomailla.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nKyl\xc3\xa4leski on pes\xc3\xa4loinen, joka munii ruusupeipon pes\xc3\xa4\xc3\xa4n 2\xe2\x80\x934 valkoista munaa, jotka ovat aavistuksen suurempia kuin ruusupeipon munat. Kyl\xc3\xa4leski ei poista ruusupeipon omia munia, ja poikaset kasvavat samassa pes\xc3\xa4ss\xc3\xa4. Kyl\xc3\xa4lesken poikasen kita on samann\xc3\xa4k\xc3\xb6inen kuin ruusupeipon poikasen. Haudonta kest\xc3\xa4\xc3\xa4 noin kymmenen p\xc3\xa4iv\xc3\xa4\xc3\xa4.\n_START_SECTION_\nRavinto\n_START_PARAGRAPH_\nKyl\xc3\xa4leski on siemensy\xc3\xb6j\xc3\xa4, joka sy\xc3\xb6 my\xc3\xb6s viljaa.'